Charterový let

Charterový let (z najať si [dopravný prostriedok]) je nepravidelný letecký spoj, produkt (služba) leteckých dopravcov, pri ktorom sa na rozdiel od pravidelných letov prenajíma celé lietadlo ().; Gautam Gupta, Ph.D. (University of California, Berkeley) stanovuje rozdiel medzi charterovými letmi a ostatnými letmi na objednávku nasledovne: „The difference between charter service and other on-demand services is that a single passanger group uses the aircraft for a flight, and there is no grouping of passangers based on origin and destination“

 Rozdelenie 
V praxi sa rozlišuje medzi dvoma základnými typmi charterových letov:
 ad-hoc charterové lety resp. ad hoc charterové lety (na tento účel) je jednorazový (spätný) let neprístupný pre verejnosť, objednaný na určitý účel. (na rozdiel od dlhodobého prenájmu). Využíva sa na prepravu napr. športovej reprezentácie, delegácie obchodnej spoločnosti alebo diplomatického zboru.
 pravidelné charterové lety, tzv. seriály () sú charterové lety organizované na pravidelnej báze. Na rozdiel od pravidelných letov ale majú výlučne sezónne alebo inak obmedzené trvanie. Využívajú ich predovšetkým cestovné kancelárie a charterové letecké spoločnosti počas dovolenkových sezón, príp. ozbrojené sily na prepravu personálu na pravidelnej báze (napr. pri odsune alebo rotácii vojakov).Nazývané aj full (public) charter. Pozri napr. GlobalPlaneSearch.com : Aircraft for Charter , Small Planet Airlines : Our Operations (obe [cit. 2014-04-13]).

Medzi charterové lety sa zvykne zaraďovať aj tzv. air taxi, čo je marketingový názov pre let ľahkým dopravným lietadlom na jednorazovú objednávku. Tento produkt sa orientuje na pasažierov na služobných cestách, ktorí si môžu rezervovať jedno miesto alebo aj celé lietadlo (zvyčajne 35 miest). 

 Využitie 
Službu obvykle používajú cestovné kancelárie pri predaji dovolenkových produktov so zabezpečenou dopravou„balíkov“ zahrňujúcich kúpu ubytovania a dopravy. Výhodou charterových letov v tomto prípade je vyššia flexibilnosť s potrebami samotných klientov a spravidla aj výhodnejšia cena. Nevýhodná je vyššia pravdepodobnosť meškania, keďže v prípade komplikácií s dodržaním časov odletov sú prioritne odbavované pravidelné letecké spoje. Najväčším trhom charterových letov je oblasť Stredomoria.

Okrem cestovných kancelárií charterové lety využívajú aj športové reprezentácie, ozbrojené sily, obchodné spoločnosti, diplomatické zbory a pod.

 Letecké spoločnosti poskytujúce službu charterových letov 
 Slovensko 
 Go2Sky
 Samair
 Travel Service Slovakia
 AirExplore
 Smartwings Slovakia

 Poznámky 

 Referencie 

 Literatúra 
 Monografie 



 Internetové zdroje 


Kategória:Letecká doprava